Буа мәдрәсәсе ачылуга 212 ел тулуга багышланган конференция үтте (ФОТО)

	14 октябрь көнне Буада мәдрәсә ачылуга 212 ел һәм аның совет чорыннан соң рәсми рәвештә эшли башлавына 20 ел тулуга багышланган россиякүләм фәнни-гамәли конференция үтте. Чарада  Татарстан мөселманнары Диния нәзарәте вәкилләре, Татарстан Фәннәр академиясе Ш.Мәрҗани исемендәге Тарих институты галимнәре,  аспирантлар, Буа районы администациясе вәкилләре, Буа мәдрәсәсе тарихы һәм Буа төбәгеннән чыккан мәгърифәтчеләр белән кызыксынучылар катнашты. 	 Мәчетнең беренче катында ир-атлар, икенче катында хатын-кызлар сәләмләүләр һәм докладларны тыңлады. Конференцияне Буа мәдрәсәсе директоры, тарих фәннәре кандидаты Рәшид хәзрәт Маликов ачып җибәрде. Сәламләү сүзләреннән соң ул конференциядә катнашучыларны мәдрәсә тарихы һәм тормышы белән таныштырып узды. 
	---	
Матбугат.ру

	№ --- | 17.10.2017	


